CELEX: 32018D0518
Language: lt
Date: 2018-03-26 00:00:00
Title: 2018 m. kovo 26 d. Komisijos įgyvendinimo sprendimas (ES) 2018/518, kuriuo nustatomi gyvūnų sveikatos reikalavimai ir veterinarinio sertifikavimo sąlygos, taikytini pakartotinai įvežant registruotus arklius varžyboms po jų laikino eksporto į Indoneziją, dėl Indonezijos įrašo iš dalies keičiamas Sprendimo 93/195/EEB I priedas ir dėl Indonezijos įrašo trečiųjų šalių ir jų teritorijų, iš kurių į Sąjungą leidžiama importuoti gyvus arklinių šeimos gyvūnus ir arklių rūšių spermą, kiaušialąstes ir embrionus, sąraše iš dalies keičiamas Sprendimo 2004/211/EB I priedas (pranešta dokumentu Nr. C(2018) 1725) (Tekstas svarbus EEE. )

28.3.2018   
            
            
               LT
            
            
               Europos Sąjungos oficialusis leidinys
            
            
               L 84/27
            
         KOMISIJOS ĮGYVENDINIMO SPRENDIMAS (ES) 2018/518
   2018 m. kovo 26 d.
   kuriuo nustatomi gyvūnų sveikatos reikalavimai ir veterinarinio sertifikavimo sąlygos, taikytini pakartotinai įvežant registruotus arklius varžyboms po jų laikino eksporto į Indoneziją, dėl Indonezijos įrašo iš dalies keičiamas Sprendimo 93/195/EEB I priedas ir dėl Indonezijos įrašo trečiųjų šalių ir jų teritorijų, iš kurių į Sąjungą leidžiama importuoti gyvus arklinių šeimos gyvūnus ir arklių rūšių spermą, kiaušialąstes ir embrionus, sąraše iš dalies keičiamas Sprendimo 2004/211/EB I priedas
   
      
         (pranešta dokumentu Nr. C(2018) 1725)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos direktyvą 2009/156/EB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą (1), ypač į jos 12 straipsnio 1 ir 4 dalis, 16 straipsnio 2 dalį ir 19 straipsnio a ir b punktus,
   kadangi:
   
               (1)
            
            
               Direktyvoje 2009/156/EB nustatyti gyvūnų sveikatos reikalavimai, taikomi į Sąjungą importuojamiems gyviems arklinių šeimos gyvūnams. Joje nustatyta, kad į Sąjungą arklinių šeimos gyvūnus leidžiama importuoti tik iš tų trečiųjų šalių, kurios laikosi tam tikrų gyvūnų sveikatos reikalavimų;
            
         
               (2)
            
            
               Komisijos sprendimo 93/195/EEB (2) I priede pateikiami į A–E sanitarines grupes suskirstytų trečiųjų šalių sąrašai. Šio sprendimo VII priede, be kita ko, pateikiamas veterinarijos sertifikato, naudojamo pakartotinai įvežant registruotus arklius po jų laikino eksporto trumpesniam kaip 60 dienų laikotarpiui dalyvauti Azijos šalių žaidynių jojimo renginiuose arba ištvermingumo pasaulio taurės lenktynėse, pavyzdys;
            
         
               (3)
            
            
               18-ųjų Azijos žaidynių jojimo renginiai vyks 2018 m. rugpjūčio 18 d. – rugsėjo 2 d. Džakartoje (Indonezija). Šie renginiai, be kita ko, bus konkūro, dailiojo jojimo ir trikovės rungtys, globojamos Tarptautinės žirginio sporto federacijos, ir juose taip pat dalyvaus jojikų ir žirgų deriniai iš Sąjungos;
            
         
               (4)
            
            
               tam, kad registruotus arklius varžyboms po jų laikino eksporto dalyvauti Azijos žaidynėse būtų leidžiama 2018 m. rugpjūčio 10 d. – rugsėjo 10 d. pakartotinai įvežti į Sąjungą ir kad prie tokių registruotų arklių būtų pridedamas veterinarijos sertifikato pavyzdys, būtina nustatyti, kad tuos arklius į Sąjungą būtų galima pakartotinai įvežti tik tuo atveju, jeigu prie jų pridedamas pagal Sprendimo 93/195/EEB VII priede pateiktą pavyzdį parengtas veterinarijos sertifikatas. Tuo tikslu taip pat būtina įtraukti Indoneziją į atitinkamą to sprendimo I priede nustatytą sanitarinę grupę;
            
         
               (5)
            
            
               kadangi I priedas buvo kelis kartus iš dalies keistas, jis turėtų būti atnaujintas ir, siekiant teisinio aiškumo, pakeistas visas;
            
         
               (6)
            
            
               todėl Sprendimas 93/195/EEB turėtų būti atitinkamai iš dalies pakeistas;
            
         
               (7)
            
            
               Komisijos sprendimo 2004/211/EB (3) I priede nustatytas trečiųjų šalių arba, jeigu taikomas suskirstymas į regionus, jų teritorijų, iš kurių valstybės narės leidžia importuoti arklinių šeimos gyvūnus ir jų spermą, kiaušialąstes bei embrionus, sąrašas ir nurodytos tokiam importui taikomos sąlygos;
            
         
               (8)
            
            
               Indonezijos kompetentingos institucijos, norėdamos surengti 2018 m. Azijos žaidynių jojimo renginius, pateikė prašymą šios šalies teritorijos dalį, kuri yra Džakartos miesto centre esančioje gyvenamojoje zonoje visiškai aptvertame hipodrome ir aplink jį, ir kuriame nuo 2016 m. gegužės mėn. nebuvo arklinių šeimos gyvūnų, pripažinti arklinių šeimos gyvūnų ligomis neužkrėsta zona. Ši arklinių šeimos gyvūnų ligomis neužkrėsta zona nustatyta remiantis Pasaulinės gyvūnų sveikatos organizacijos (OIE) (4) rekomendacijomis ir pasitelkus specialistus;
            
         
               (9)
            
            
               Indonezijos kompetentingos institucijos pateikė keletą garantijų, visų pirma dėl prievolės pranešti apie jų šalyje užfiksuotas Direktyvos 2009/156/EB I priede išvardytas ligas ir dėl įsipareigojimo visiškai laikytis tos direktyvos 12 straipsnio 2 dalies f punkte nustatyto reikalavimo nedelsiant pranešti apie arklinių šeimos gyvūnų ligas Komisijai ir valstybėms narėms;
            
         
               (10)
            
            
               remiantis Indonezijos ir Pasaulinės gyvūnų sveikatos organizacijos (OIE) pateikta informacija, Indonezijoje niekada nebuvo nustatyta afrikinės arklių ligos, Venesuelos arklių encefalomielito ir vezikulinio stomatito atvejų;
            
         
               (11)
            
            
               nors ankstesniais metais nenustatyta kergimo ligos ir įnosės atvejų, Indonezija priežiūros ir apsaugos zonose, kurios yra aplink Džakartos municipalinėje srityje esančią arklinių šeimos gyvūnų ligomis neužkrėstą zoną, atliko išsamų arklinių šeimos gyvūnų populiacijos serologinį tyrimą ir visais atvejais nustatė, kad jie nėra užkrėsti afrikine arklių liga ir kergimo liga. Tačiau vienam iš 600 arklių, kuriems buvo atliktas serologinis tyrimas, nustatytos įnosės;
            
         
               (12)
            
            
               6 mėnesių laikotarpiu, kuris oficialiai prasidėjo 2018 m. vasario 15 d., pagrindinėje zonoje, kurioje yra Azijos žaidynėms skirta vieta, nebus arklinių šeimos gyvūnų ir iki kol varžybose dalyvaujantys arkliai bus įvesti laikantis sutarto karantino protokolo, bus nustatytos visos kontrolės ir biologinio saugumo priemonės, susijusios su arklinių šeimos gyvūnų ligomis neužkrėsta zona;
            
         
               (13)
            
            
               tam, kad arklinių šeimos gyvūnų ligomis neužkrėstoje zonoje būtų užtikrinta nenutrūkstama arklinių šeimos gyvūnų populiacijos sveikatos būklės apsauga, Indonezijos valdžios institucijos įsipareigojo šioje zonoje įrengti karantino patalpas arklinių šeimos gyvūnams, atvežamiems iš kitų Indonezijos teritorijų ūkių ir tam tikrų trečiųjų šalių, neįtrauktų į Sprendimo 2004/211/EB I priedą, tikrinti. Gyvūnams, kurie prieš įvežant laikomi šiose karantino patalpose, bus atliekami gyvūnų sveikatos tyrimai, atitinkantys Sąjungos importo sąlygas, taikytinas toje pačioje sanitarinėje grupėje esančioms šalims;
            
         
               (14)
            
            
               atsižvelgiant į patenkinamą Indonezijos pateiktą informaciją bei suteiktas garantijas, Indoneziją 2018 m. rugpjūčio 10 d. – rugsėjo 10 d. laikotarpiu reikėtų įtraukti į Sprendimo 2004/211/EB I priede nustatytą trečiųjų šalių, iš kurių leidžiama pakartotinai įvežti registruotus arklius, sąrašą. Kartu Indonezija turėtų būti suskirstyta į regionus pagal tam tikrų arklinių šeimos gyvūnų ligų paplitimą. Epizootiniu požiūriu Indonezijos teritorijos arklinių šeimos gyvūnų ligomis neužkrėsta zona turėtų būti priskirta to sprendimo I priedo sąrašo C sanitarinei grupei;
            
         
               (15)
            
            
               todėl Sprendimas 2004/211/EB turėtų būti atitinkamai iš dalies pakeistas;
            
         
               (16)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Valstybės narės leidžia registruotus arklius po jų laikino eksporto varžyboms į Indonezijos teritorijos dalį, suskirstytą į regionus dalyvavimo 2018 m. Džakartoje vyksiančiose Azijos žaidynėse tikslais, pakartotinai įvežti į Sąjungą, jeigu prie tokių registruotų arklių pridedamas tinkamai užpildytas veterinarijos sertifikatas, atitinkantis Sprendimo 93/195/EEB VII priede pateiktą veterinarijos sertifikato pavyzdį, ir jeigu arkliai ir prie jų pridedami veterinarijos sertifikatai pateikiami Sąjungos pasienio kontrolės poste per Sprendimo 2004/211/EB I priede nurodytą terminą.
   2 straipsnis
   Sprendimo 93/195/EEB I priedas pakeičiamas šio sprendimo I priede pateiktu tekstu.
   3 straipsnis
   Sprendimo 2004/211/EB I priedas iš dalies keičiamas pagal šio sprendimo II priedą.
   4 straipsnis
   Šis sprendimas skirtas valstybėms narėms.
   Šis sprendimas taikomas iki 2018 m. rugsėjo 30 d.
   
      Priimta Briuselyje 2018 m. kovo 26 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 192, 2010 7 23, p. 1.
   
      (2)  1993 m. vasario 2 d. Komisijos sprendimas 93/195/EEB dėl gyvūnų sveikatos reikalavimų ir veterinarinio sertifikavimo pakartotinai įvežant registruotus arklius lenktynėms, varžyboms ir kultūriniams renginiams po jų laikino eksporto (OL L 86, 1993 4 6, p. 1).
   
      (3)  2004 m. sausio 6 d. Komisijos sprendimas 2004/211/EB, nustatantis trečiųjų šalių ir jų teritorijos dalių, iš kurių valstybės narės leidžia importuoti gyvus arklinių šeimos gyvūnus ir arklių rūšių spermą, kiaušialąstes ir embrionus, sąrašą ir iš dalies pakeičiantis Sprendimus 93/195/EEB ir 94/63/EB (OL L 73, 2004 3 11, p. 1).
   
      (4)  http://www.oie.int/our-scientific-expertise/specific-information-and-recommendations/international-competition-horse-movement/equine-disease-free-zones/
   
      I PRIEDAS
      „
            I PRIEDAS
            
               A sanitarinė grupė
                (1)
            
            Šveicarija (CH), Grenlandija (GL), Islandija (IS).
            
               B sanitarinė grupė
                (1)
            
            Australija (AU), Baltarusija (BY), Juodkalnija (ME), Buvusioji Jugoslavijos Respublika Makedonija (2) (MK), Naujoji Zelandija (NZ), Serbija (RS), Rusija (3) (RU), Ukraina (UA).
            
               C sanitarinė grupė
                (1)
            
            Kanada (CA), Kinija (3) (CN), Honkongas (HK), Indonezija (3)
                (4) (ID), Japonija (JP), Korėjos Respublika (KR), Makao (MO), Malaizija (pusiasalis) (MY), Singapūras (SG), Tailandas (TH), Jungtinės Amerikos Valstijos (US).
            
               D sanitarinė grupė
                (1)
            
            Argentina (AR), Barbadosas (BB), Bermuda (BM), Bolivija (BO), Brazilija (3) (BR), Čilė (CL), Kosta Rika (3) (CR), Kuba (CU), Jamaika (JM), Meksika (3) (MX), Peru (3) (PE), Paragvajus (PY), Urugvajus (UY).
            
               E sanitarinė grupė
                (1)
            
            Jungtiniai Arabų Emyratai (AE), Bahreinas (BH), Alžyras (DZ), Izraelis (5) (IL), Jordanija (JO), Kuveitas (KW), Libanas (LB), Marokas (MA), Omanas (OM), Kataras (QA), Saudo Arabija (3) (SA), Tunisas (TN), Turkija (3) (TR).
         “
      
   
      II PRIEDAS
      Sprendimo 2004/211/EB I priedas iš dalies keičiamas taip:
      
                  1.
               
               
                  Lentelėje ISO kodų abėcėline tvarka tarp Honkongui ir Izraeliui skirtų įrašų įterpiamas Indonezijai skirtas įrašas:
                  
                              „ID
                           
                           
                              Indonezija
                           
                           
                              ID-0
                           
                           
                              Visa šalis
                           
                           
                               
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              Galioja nuo 2018 m. rugpjūčio 10 d. iki rugsėjo 10 d.“
                           
                        
                              ID-1
                           
                           
                              Arklinių šeimos gyvūnų ligomis neužkrėsta Džakartos zona (žr. išsamiau 9 langelį)
                           
                           
                              C
                           
                           
                              —
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                        
            
                  2.
               
               
                  Pridedamas šis 9 langelis:
                  
                              „9 langelis
                           
                        
                              ID
                           
                           
                              Indonezija
                           
                           
                              ID-1
                           
                           
                              Arklinių šeimos gyvūnų ligomis neužkrėsta Džakartos zona, kurią sudaro:
                              
                                          1.
                                       
                                       
                                          pagrindinė zona, į kurią įeina renginio vieta Pulomase;
                                       
                                    
                                          2.
                                       
                                       
                                          priežiūros zonoje esantis magistralinis koridorius iš renginio vietos į Džakartos tarptautinius oro uostus (Sukarto-Hatos ir Halim Perdankusumos).“